
Lluniwch ymateb beirniadol i’r cwestiwn canlynol:

Pe byddai model Gwlad y Basg yn cael ei fabwysiadu yng Nghymru pa fath o newidiadau y byddai’n rhaid eu cyflwyno i addysgu Cymraeg yn y sector cyfrwng Saesneg?

“The Welsh language is dying out as young people are afraid to use it” (Dixon, 2013) 
Mae nifer y siaradwyr yng Nghymru wedi gostwng dros y blynyddoedd felly mae Llywodraeth Cymru wedi cynhyrchu Strategaeth Cymraeg 2050 gyda’r weledigaeth o “greu miliwn o siaradwyr Cymraeg erbyn 2050.” (Llywodraeth Cymru, 2017) Yn ôl yr adroddiad Cymraeg 2050: Miliwn o siaradwyr, gwelir fod 10 y cant yn unig o boblogaeth Cymru yn siarad Cymraeg bod dydd rhwng 2013-15. Y bwriad felly yw dyblu’r canran i 20 y cant erbyn 2050, ond yr unig ffordd i sicrhau hwn yw codi ymwybyddiaeth plant, rhieni a gweddill y wlad. I gymharu â Gwlad y Basg, sonnir Van Dongera, van der Meer a Sterk (2017, dyfynnwyd yn Hopwood et al, 2018, t. 26) bod ‘33.9% o boblogaeth cymuned ymreolaethol Gwlad y Basg yn siarad Basgeg’. Mae’r gwahaniaeth yn enfawr, felly os caiff model Gwlad y Basg eu mabwysiadu yng Nghymru, efallai gallai gwella’r canran. Ond ar y llaw arall mae’n rhaid ystyried eu bod mynd i gymryd amser i geisio uchafu’r canran a gwaith caled o ran yr athrawon a’r disgyblion.  

Gwelir o fewn adroddiad Hopwood et al (2018) bod Gwlad y Basg yn cynnwys saith rhanbarth sef tri yn Ffrainc a phedwar yn Sbaen sef Bizkaia, Gipuzkoa ac Araba a Nevarra. Ond mae’n nodi bod Gwlad y Basg yn ‘cyfeirio’n bennaf at y gymuned ymreolaethol yn Sbaen’. Pwrpas yr erthygl felly yw codi ein hymwybyddiaeth o Wlad y Basg trwy gynnwys ffeithiau ac ystadegau. Efallai gallwch ddadlau nad yw’r erthygl yn un ddwy ochrog gan eu bod yn uwchaleuo’r cryfderau o gynllun Gwlad y Basg gan osgoi cynnwys y gwendidau posib. Ond gwelir fod yr erthygl gan Hopwood et al (2018) yn un ffeithiol gan gynnwys ystadegau diddorol o ffynonellau amrywiol. Mae’n erthygl drefnus a hawdd i’w ddilyn gan ei fod yn cynnwys is-deitlau a phenawdau. 
Yng Nghymru mae disgyblion yn dechrau ysgol pan maen nhw’n tair neu pedair blwydd oed. (Sharp, 2002) Yn wahanol, nad yw addysg yn orfodol yng Ngwlad y Basg nes eu bod yn chwech oed, hyd yn oed maen nhw’n gallu dechrau yn 3 blwydd oed os ddymunir. (Hopwood et al, 2018, t. 26) Efallai mai hyn yn syniad cadarnhaol gall Cymru ystyried er mwyn bod yn fwy hyblyg. Mae disgyblion yn gadael ysgolion cynradd yn siarad dwy iaith yng Nghymru, sef Cymraeg a Saesneg. Mae’r ieithoedd yn amrywio rhwng ysgolion cyfrwng Cymraeg a Saesneg trwy flaenoriaethu’r ieithoedd mewn ffurf wahanol. I gymharu, mae gan Wlad y Basg tair ysgol wahanol sydd wedi eu dosbarthu yn ôl iaith yr addysgu. Mae 'na ysgolion Model A, B a D yn gyfan gwbl; Mae disgyblion model A yn derbyn eu haddysg drwy gyfrwng Sbaeneg yn llwyr gan addysgu Basgeg am 3 awr yr wythnos. Caiff Basgeg ei addysgu fel pwnc o fewn ysgol Model B lle addysgir rhwng 30% a 40% o’r cwricwlwm drwy gyfrwng y Fasgeg. Mae’r Model D yn rhoi addysg trwy gyfrwng Basgeg yn gyfan gwbl gyda Sbaeneg fel pwnc gorfodol. Mae’r model yma’n debyg i’r ysgolion cyfrwng Cymraeg yng Nghymru gan taw Cymraeg yw’r brif iaith ac addysgir Saesneg fel pwnc gorfodol. 
Mae’r Model A yn debyg i ysgolion cyfrwng Saesneg yn barod gan eu bod yn derbyn yr holl addysg yn Saesneg gyda bach o Gymraeg yn cael eu dysgu 3 awr yr wythnos. Os byddai model Gwlad y Basg yn cael ei mabwysiadu yng Nghymru, byddai’n rhoi mwy o gyfleoedd i’r disgyblion cael ddysgu iaith arall. Mae’n ffordd arbennig o geisio bwrw’r nod o gael miliwn o siaradwyr erbyn 2050. Trwy gyflwyno’r tair model bydd rhai disgyblion yn ehangu eu sgiliau er mwyn buddio ymhellach ymlaen yn fywyd. Byddai Model B yn newid mawr i’r plant wrth neidio ymlaen i addysgu 30% i 40% yn Gymraeg ond yn obeithiol gellir codi canran y siaradwyr Cymraeg o 10% i 20%. Bydd ysgolion Model D felly’n debyg iawn i ysgolion cyfrwng Cymraeg gan eu bod yn dysgu trwy gyfrwng y Gymraeg yn llwyr a chael gwersi Saesneg fel pwnc gorfodol. 
Sonnir fod ‘datblygiad diddorol’ wedi codi ar ôl cefnogi dull CLIL. (Hopwood et al, 2018) Mae ysgolion Ikastola yn ceisio rhoi rhuglder mewn trydedd iaith i’r ysgolion. Bydd hwn yn gweithredu’n berffaith o fewn ysgolion Model D yng Nghymru gan fod yr Athro Donaldson (2015) yn rhoi pwyslais ar ddisgyblion ehangu eu hieithoedd. Dywed yn y Cwricwlwm Cymreig (2003) dylid y disgyblion “Dod yn ymwybodol o Gymraeg fel iaith a’i chysylltiadau â’r Saesneg ac ieithoedd tramor modern.” Felly gall model Gwlad y Basg profi i fod yn effeithlon iawn. Mae dull CLIL yn un sydd wedi’i ‘cynllunio’n ofalus.’ (Hopwood et al, 2018) Yn debyg i fodel y Ffindir, caiff diddordebau unigol y disgyblion eu clywed ac ystyried fel eu bod nhw’n cael digon o ymarfer a datblygu eu hyder. Fel sonnir Athey (2007) “Mae ar wir angen dilyn eu diddordebau.” gan eu bod yn rhan bwysig o’r cwricwlwm. Mae Donaldson (2015) hefyd yn rhoi pwyslais enfawr ar lais y dysgwyr o fewn ei adroddiad. Dywed Estyn (2017) “yr ysgolion mwyaf llwyddiannus, mae diddordebau disgyblion a’u safbwyntiau yn ystyriaeth bwysig” felly gallai’r model fod yn llwyddiannus iawn yng Nghymru. Datgelir Llywodraeth Cymru (2010) eu nod o gefnogi’r weledigaeth sef “Sicrhau bod pob dysgwr yn datblygu ei sgiliau iaith yn y Gymraeg i’w botensial llawn ac annog dilyniant ieithyddol cadarn o un cyfnod addysg a hyfforddiant i’r nesaf.”
Yng Nghymru ar hyn o bryd, caiff ysgolion eu gwahaniaethu yn ôl categorïau. (APADGOS, 2007) Mae ‘na ddau gategori sef A lle mae o leiaf hanner y disgyblion yn cael eu haddysgu’n Gymraeg yn gyfan gwbl. Yr ail gategori yw B lle mae rhai o’r disgyblion, sef llai na hanner, yn cael eu haddysgu yn y cyfrwng Cymraeg. Gwelir o ganfyddiadau APADGOS (2007) bod 458 o ysgolion cynradd cyfrwng Cymraeg yn gategori A a 42 o ysgolion cynradd categori B. Dangosir hyn felly bod ysgolion categori A yn fwy poblogaidd sy’n golygu bod siawns tebygol o gynllun Gwlad y Basg llwyddo yng Nghymru. 

Sonnir Hoopwood et al (2018, t. 26) roedd athrawon yn gallu mynychu cyrsiau Basgeg ddwys er mwyn gwella eu sgiliau ieithyddol. Os deiff model Gwlad y Basg i Gymru, efallai golygir hyn fod yr athrawon hefyd yn mynychu cyrsiau allgyrsiol ychwanegol er mwyn datblygu eu sgiliau Cymraeg. Dywed Brandsford et al (2000) “Effective teachers help people of all ages make connections among different aspects of their knowledge.” Felly mae sgiliau a gwybodaeth yr athrawon yn bwysig, ond gall y cyrsiau ychwanegol yma fod yn gostus iawn. Efallai nad oes angen yr hyfforddiant ychwanegol arnynt a gellir defnyddio’r arian hwnnw ar adnoddau i’r ysgolion. 
‘Yng Ngwlad y Basg, nad oes arholiadau ffurfiol, gwladwriaethol ar lefel y Llywodraeth ar gyfer iaith heblaw am y Fasgeg’. (Hopwood et al, 2018) Yn hytrach na derbyn marciau a graddau ar ddiwedd y flwyddyn, fel yng Nghymru, byddai’r disgyblion yn derbyn tystysgrif yn nodi eu cyrsiau yn unig. Gellir fod yn syniad ardderchog er mwyn hybu hunan hyder y disgyblion o’u cyraeddiadau ac mae’n ffordd arbennig o leihau straen a phwysau’r disgyblion. Ond ar y llaw arall gellir dadlau fod arholiadau yn bwysig i blant er mwyn datblygu eu gwybodaeth a sgiliau. Yn ôl gwefan The Conversation (2014) “Studying is like exercising. When one exercises, the muscles in use grow stronger.”
Nodir Estyn (2013) nad yw ysgolion cyfrwng Saesneg yn perfformio’n arbennig gan fod mewn un o bob deg ysgol yn unig “mae plant yn gwneud cynnydd ardderchog wrth gaffael medrau Cymraeg.” Yn ôl Fframwaith y Cyfnod Sylfaen (Llywodraeth Cymru, 2015) “Mewn ysgolion a lleoliadau lle mae’r Saesneg yn brif gyfrwng cyfathrebu, dylai sgiliau Cymraeg y plant gael eu datblygu’n raddol” felly os caiff model Gwlad y Basg ei fabwysiadu yng Nghymru, gallai hybu sgiliau Cymraeg y cyfrwng Saesneg. Ond mae’n bosib ni fydd y disgyblion yn ymdopi’n dda gyda’r newidiadau ynghlwm â’r iaith sy’n gallu arwain at gynnydd araf a chanlyniadau gwael. 
[bookmark: _GoBack]Un o’r prif ddulliau i ddysgu Cymraeg yng Nghymru yw addysg drochi. Dyma’r strategaeth mae ysgolion cyfrwng Cymraeg yn defnyddio ond efallai gallai ysgolion cyfrwng Saesneg eu hystyried, yn enwedig ysgolion model D os caiff model Gwlad y Basg ei fabwysiadu. Mae ‘trochi’r’ disgyblion yn ffordd effeithiol o ddatblygu eu hiaith. Dwedir Campbell (2014) bod “Addysg trochi yn allweddol i sicrhau bod pob plentyn Sir Gar yn gadael ysgol yn ddwyieithog”. Cytunir yr Athro Davies ag addysg trochi hefyd. Datgelir Davies (2013) yn ei adroddiad Un iaith i Bawb “Heb os mae hi'n unfed awr ar ddeg ar y Gymraeg fel ail iaith. Mae lefelau cyrhaeddiad disgyblion yn is nac y maen nhw mewn unrhyw bwnc arall.” Credwyd felly bod angen dileu Cymraeg fel ail iaith a’i chroeso fel iaith gyntaf pob plentyn yng Nghymru. Felly os caiff model Gwlad y Basg ei weithredu yma, byddant yn edrych ar wlad fwy Cymreig.
I grynhoi, mae angen sylw fuan ar yr iaith Gymraeg. Gwelir yr holl ddadleuon o blaid ac yn erbyn gosod model Gwlad y Basg yng Nghymru ac o ganlyniad credaf fod yn syniad gwych i arbed ein hiaith ac i sicrhau fod y strategaeth Cymraeg 2050: Miliwn o siaradwyr yn llwyddo. 

